Flere udrykningskøretøjer er søndag aften kørt til et færdselsuheld ved Tingskoven mellem Brovst og Fjerritslev. Alarmen blev modtaget klokken 18 og lød på trafikuheld med fastklemte. Nordjyllands Beredskab oplyser på Twitter, at både Station Fjerritslev og Station Brovst er kørt til ulykkesstedet. De oplyser i øvrigt at flere biler er involveret. Af trafikoversigter kan man se, at strækningen på Rute 11, hvor ulykken er sket, er spærret.

Referat:
Flere biler er involveret i et uheld mellem Fjerritslev og Brovst.